
JUDEŢUL HUNEDOARA                				             	              
   MUNICIPIUL BRAD	
           P R I M A R
    Nr. 68/11829/14.05.2021


R E F E R A T   D E   A P R O B A R E 
privind aprobarea închirierii prin licitație publică a spațiului comercial cu suprafața de 66 mp., situat în municipiul Brad, strada Avram Iancu, nr. 6,
 județul Hunedoara, proprietatea privată a Municipiului Brad, în 
scopul desfășurării unor activități comerciale



	Spațiul comercial situat în municipiul Brad, strada Avram Iancu, nr. 6, județul Hunedoara, proprietatea privată a Municipiului Brad, identificat prin C.F. nr. 68539 Brad, a fost deținut cu chirie de către S.C. ANDANI ANDRA TRANS S.R.L. Brad.
	Chiriașul nu și-a achitat obligațiile contractuale astfel că a fost acționat în instanță pentru recuperare debite restante și evacuare. 
Întrucât în prezent spațiul este liber de sarcini și există solicitări pentru închiriere, am iniţiat prezentul proiect de hotărâre prin care am propus aprobarea închirierii acestuia prin licitație publică în scopul desfășurării unor activități comerciale.
	Precizez că valoarea de inventar a spațiului este de 53.232,00 lei potrivit Raportului de evaluare a bunurilor aflate în patrimoniul privat al municipiului Brad, la data de 01.10.2019.
	Prețul minim de începere a licitației publice este de 11 lei/mp./lună, conform Anexei nr. 1 la Hotărârea Consiliului Local nr.142/2020 privind indexarea chiriilor, redevențelor și taxelor de bază pe metru pătrat pentru spațiile cu altă destinație decât aceea de locuință și pentru terenurile aparținând domeniului public și privat al Municipiului Brad, pentru anul 2021.
	Durata închirierii propun a fi de 1 (un) an, cu posibilitatea prelungirii prin act adițional în condițiile respectării în totalitate a clauzelor contractuale.
	Pentru desfășurarea procedurii de închiriere prin licitație publică propun, de asemenea, aprobarea Documentației de atribuire compusă din: Caiet de sarcini, Fișa de date a procedurii, Contractul-cadru, Formulare și modele de documente.
	Garanția de participare la licitație este de 1.452 lei (contravaloarea a două chirii minime).
	Dotările, obținerea avizelor și a autorizațiilor necesare funcționării, încheierea contractelor cu furnizorii de utilități (energie electrică, apă-canal, salubritate etc.) sunt obligația chiriașului și se achită de către acesta.
	Pentru organizarea licitației publice în vederea închirierii,  propun desemnarea a doi reprezentanți ai Consiliului Local al Municipiului Brad, unul pentru a face parte din comisia de evaluare a ofertelor și unul din comisia pentru soluționarea contestațiilor.
	În contextul celor de mai sus supun spre dezbatere plenului Consiliului Local al Municipiului Brad proiectul de hotărâre  în forma prezentată.
	Invoc în susținerea propunerii mele prevederile art. 332 – 348, Secțiunea a 4-a – Închirierea bunurilor proprietate privată din O.U.G. nr. 57/2019 privind Codul administrativ, cu modificările și completările ulterioare.

